Dogtertjie sterf nadat sy petrol drink | Maroela Media
Dogtertjie sterf nadat sy petrol drink
'n Driejarige dogtertjie van Krugersdorp is dood nadat sy petrol gedrink het.
"Volgens die kind se ma het sy in die erf gespeel terwyl haar oom aan 'n voertuig gewerk het," het ao Solomon Sibiya, woordvoerder van die polisie in Gauteng, gesê. Die voorval het Saterdag in Kagiso plaasgevind.
Die petrol was glo in 'n bottel langs die motor en die kind het vermoedelik gedink dit is koeldrank. "Die kind is na die hospitaal gehaas, maar sy het later gesterf," het Sibiya bygevoeg.
Sibiya het gesê gemene spel word nie vermoed nie. 'n Geregtelike doodsondersoek sal gedoen word. -SAPA